सरिस्का क्षेत्र में बसे ग्रामीणों ने समस्याओं को लेकर की सभा
सरिस्कावन क्षेत्र में बसे दर्जनों गांवों के ग्रामीणों की बैठक कुशालगढ़ तिराहे पर हुई। सभा में ग्रामीणों ने उपस्थित अधिकारियों केे सामने 7 समस्याएं बताई। इसमें माधोगढ़ जीएसएस से इंदौक माधोगढ़ फीडर की सिंगल फेस लाइट 24 घंटे सप्लाई की लाइट दिन में देने, माधोगढ़ गांव में जो पैंथर मवेशियों मानव पर हमला कर रहा है उसे तुरंत पकड़वाने, जंगली जानवरों द्वारा जिस किसान के पशु को मारा उसे तुरंत मुआवजा दिलवाया जाने, सरिस्का में बसे ग्रामीणों थानागाजी को आने जाने वाले छोटे वाहनों को थैंक्यू बोर्ड कुशालगढ़ में नहीं रोके जाने, पांडूपोल जाने वाले श्रद्धालुओं को मंगलवार शनिवार पूर्णिमासी को निशुल्क प्रवेश दिए जाने, कुशालगढ़ से भर्तृहरि मंदिर थानागाजी तक जाने वाले मार्ग की मरम्मत, सरिस्का वन क्षेत्र में बसे लोगों की मूलभूत सुविधा यथावत रखी जाने की मांग की गई। सभा को पूर्व एमपीएस प्रेम पटेल भूपत वाल्याण, जय किशन गुर्जर, पैमाराम सैनी, सुआलाल गुर्जर, पदम चंद्र गुर्जर आदि ने संबोधित किया। इस मौके पर डीएसपी सावरमल नागौरा, मालाखेड़ा तहसीलदार सुरेंद्र प्रसाद, एसीएफ सुरेंद्र धाकड़, मालाखेड़ा थाना प्रभारी मुकुट बिहारी शर्मा सहत अन्य लोग मौजूद थे।
मालाखेड़ा. बैठक के दौरान समस्याओं पर चर्चा करते ग्रामीण अधिकारी।
hin_Deva hin_Deva hin_Deva